नई दिल्ली: जून का दूसरा हफ्ता फिर अब तीसरा हफ्ता। राजधानी दिल्ली धूल, धरना, जवाबी धरना, अनशन, जवाबी अनशन, प्रदर्शन और फिर जवाबी प्रदर्शन के साथ तरह-तरह के तोहमतों से जूझ रही। राष्ट्रीय राजधानी में सांसों पर संकट छाया, लोगों का दम घुटने लगा और बाहर निकलने से भी लोग डरने लगे। इसी बीच दिल्ली की आम आदमी पार्टी सरकार एलजी हाउस में जाकर धरने पर बैठ गई। मांग यह कि आईएएस अधिकारी हड़ताल पर हैं और उसे खत्म कराया जाए मुख्यमंत्री अरविंद केजरीवाल ने कहा कि अधिकारी काम नहीं कर रहे। दूसरी तरफ सरकार भी धरने पर, मतलब दिल्ली का शासन-प्रशासन ठप। अब दिल्ली चले तो कैसे?